google/wiki40b huggingface dataset:
Simas Miglinas

Biografija

1931 m. baigė S. Daukanto mokytojų seminariją Kaune. 1931–1934 m. studijavo Vytauto Didžiojo universiteto humanitarinių mokslų fakultete.
Nuo 1924 m. bendradarbiavo leidiniuose „Lietuvos aidas“, „Mūsų Vilnius“, „Trimitas“, „Ūkininko patarėjas“. Pasirašinėdavo Stasys Mingaila, S. Tyla, A. Rigmantas. 1933 m. redagavo žurnalą „Vienybė“, 1938–1939 m. – laikraštį „Naujoji spaktyva“. 1940 m. sausį leido ir redagavo dienraštį „Vakarinės naujienos“, 1941–1944 m. Šiauliuose – laikraštį „Tėvynė“ (nuo 1942 m. ėjo pavadinimu „Tėviškė“), 1944 m. Telšiuose redagavo Tėvynės apsaugos rinktinės leidinį „Lietuvos gynėjas“.
1944 m. pasitraukė į Vokietiją, nuo 1951 m. veikė Vyriausiojo Lietuvos išlaisvinimo komitete, iki 1954 m. buvo LLKS atstovas. 1950–1955 m. Memingene leido ir redagavo laikraštį „Tremtis“, 1951 m. įsteigė knygų leidyklą „Tremtis“, kuri veikė iki 1959 m. Joje išleido V. Mykolaičio–Putino, I. Šeiniaus, V. Alanto, J. Savickio, V. Kudirkos, K. Barėno kūrinių.
Beržėnų koplyčia

Istorija

Beržėnų koplyčioje išniekinus mirusiuosius, jų palaikus 1946 m. slapta pargabeno ir Šaukėnų šventoriuje palaidojo kanauninkas Jonas Staševičius. Jis taip pat perkėlė Ipolito Nalenč-Gorskio sarkofagą į giminės antkapinę koplyčią Šaukėnuose. Sarkofagas nuo 1988 m. tarnauja kaip šios bažnyčios altorius.
Dvaro koplyčia sovietmečiu buvo paversta Beržėnų kultūros namais. Naujas kelias dirbtinai atskyrė koplyčią nuo parko, į kurį įsiterpė kelios naujos sodybos, tuo sudarkydamos šiaurės vakarų parko zoną.

Architektūra

Pastatas tinkuoto mūro, kvadratinio plano. Planinės struktūros tipas – salinis. Prie koplyčios šliejasi nedidelis silikatinių plytų priestatas, ardantis planinę ir tūrinę kompoziciją. Autentiškos pastato dalies tūrinės struktūros tipas – kompaktinis. Koplyčia yra vieno aukšto su gana aukštu rūsiu – laidojimo kripta.
Kovrovas

Istorija

Nuo XII a. minimas kaimas Елифановка, vėliau tapęs Рождественское. XVI a. pavadintas Коврово pagal kunigaikščių Kovrovų, kuriems priklausė, pavardę. 1778 m. gavo miesto teises ir bardą Ковров. 1863 m. nutiesus geležinkelį ėmė sparčiai vystytis pramonė.

Žymūs žmonės

Kovrove gyveno ginklų konstruktorius Vasilijus Degtiariovas.
ANBO-III

Konstrukcija

ANBO-III – aukštasparnis parasolio tipo spyrinis monoplanas. Konstrukcija mišri – iš plieninių vamzdelių suvirintas liemens karkasas, dengtas audiniu ir duraliuminio skarda. Aliuminio konstrukcijos uodegos plokštumos dengtos audiniu, kaip ir medinės konstrukcijos sparnai.
Jonas Karolis Čartoriskis

Biografija

Stambios magnatų Čartoriskių giminės atstovas, herbo „Pogonia“ savininkas. Voluinės vaivados, kunigaikščio Mikalojaus Jurgio Čartoriskio (1585–1661) ir Izabelės Koreckos (m. 1669) trečiasis sūnus. Kunigaikščių Čartoriskių Korecko linijos pradininkas.
Jam priklausė seniūnijos: Sniatino, Lanckorono, Markovo, Punsko, Bochneno ir Velicko.
Nuo 1655 m. Živeco seniūnas, kunigaikštis Jonas Karolis Čartoriskis dalyvavo sukilime prieš Švedijos valdžią Lenkijoje. 1664 m. gavo Krokuvos pakamario pareigybę. 1668 m. sausio 24 d. buvo išrinktas ekstraordinarinio seimo maršalka.
Formosos provincija

Geografija

Visa provincijos teritorija patenka į Gran Čiako regioną. Paviršius lygus. Klimatas subtropinis. Rytinėje dalyje krituliai krenta ištisus metus (1000 mm per metus), vakarinėje yra sausasis žiemos sezonas (80 mm per metus). Vidutinė metinė temperatūra 21 °C, tačiau vasarą gali viršyti 45 °C. Dėl skirtingo drėgnumo augalija nevienoda: vakarinėje dalyje auga galeriniai tropiniai miškai, centrinėje – krūmų ir medžių sąžalynai, o Saltos provincijos pasienyje yra vadinamasis El Impenetrable regionas su skurdžia augalija ir kaktusų sąžalynais. Formosos provincijos vakariniu pakraščiu teka Paragvajaus upė, o iš rytų per visą provinciją jo intakai: Bermechas, Monte Lindo, Pilkomajas (teka siena su Paragvajumi). Daugelis mažesnių upių sausuoju metų laiku išdžiūsta. Daug pelkių, nedidelių ežerų. Provincijoje yra Pilkomajo nacionalinis parkas ir Formosos gamtos rezervatas.

Ekonomika

Formosos provincija – žemės ūkio kraštas. Gyvulininkystė (galvijų auginimas). Auginama medvilnė (50 tūkst. t per metus), sojos (25 tūkst. t), kukurūzai (55 tūkst. t), bananai (70 tūkst. t), citrusai (15 tūkst. t). Taip pat užsiimama bitininkyste (273 t medaus per metus), miškininkyste (140 tūkst. t medienos). Tekstilės pramonė.
Birmos katė

Birmos katė (angl. Birman) – pusiau ilgaplaukių kačių veislė. Kartais šios veislės katės vadinamos šventosiomis Mianmaro katėmis.

Istorija

Apie Birmos kačių kilmę pasakojamos įvairios legendos. Viena populiariausių, jog Birmos katės ilgus amžius gyveno Mianmaro vienuolynuose, atskirtos nuo pasaulio.
Tikrai yra žinoma, jog į Europą katės, panašios į Birmos, atgabentos XIX a. Netrukus jos paplito ir JAV. Pradėjus veisti šias kates, jos mišrintos su naminėmis katėmis baltomis kojinaitėmis, Siamo ir persų katėmis su žymėmis.

Charakteris

Birmos katės švelnios, romios, gana baikščios. Mėgsta tylą, ramybę, nemėgsta triukšmo. Visgi ryšys su žmogumi joms būtinas. Dažniausiai prisiriša prie šeimininko. Neblogai sutaria su kitomis katėmis ir šunimis. Kartais mėgsta pažaisti, tačiau nėra labai aktyvios. Jei iš mažens lepinamos, kaip mat tampa išrankios ėdalui.

Fizinės savybės

Tai vidutinio dydžio katės. Uodega taip pat vidutinio ilgumo, letenos apvalios ir baltos. Kakta apvali, žandai putnūs. Nosis vidutinio ilgumo, smakras storas, bet ne per ryškus. Ausys truputį pakreiptos į priekį. Akys būna tik mėlynos, elipsės formos.
Neįprasta plauko struktūra. Plaukas minkštas, šilkinis, beveik neturi poplaukio. Uodegos, užpakalinių kojų ir „apykaklės“. Birmos katės būna tik himalajinio rašto. Baltos letenėlės – skiriamasis šios veislės bruožas. Birmos katės gali būti su rudomis, melsvomis, rausvomis, kreminėmis, šokolado spalvos, alyvų spalvos, vėžlio kiauto piešinio ir kitomis žymėmis.
Atsitiktinė paklaida

Atsitiktinė paklaida (angl. random error) – tai atsitiktinis stebėjimo duomenų nuokrypis nuo tikrosios reikšmės. Jeigu stebimas neatsitiktinis duomenų nuokrypis nuo tikrosios reikšmės, tada kalbama apie sisteminę paklaidą. Atsitiktinė paklaida, priešingai nei sisteminė, visada turi vienodą tikimybę būti didesnė arba mažesnė už tikrąją reikšmę. Todėl pakartojus bandymą daugelį kartų ir apskaičiavus vidurkį, šio vidurkio reikšmė yra artimesnė tikrajai reikšmei nei pavienio matavimo rezultatas. Atsitiktinio nuokrypio dydžiui paprastai galioja normalusis skirstinys.
Du matuojami dydžiai moksle laikomi skirtingais tik jei, atsižvelgiant į galimą atsitiktinę paklaidą, tikro skirtumo buvimo tikimybė viršija 95 %. Kitose srityse (medicinoje) reikalaujama tikimybė gali būti ir didesnė.
Šelvenų seniūnija

Šelvenų seniūnija – administracinis teritorinis vienetas Gruzdžių valsčiuje, 1918–1945 m. turėjęs ribotos savivaldos teises. Centras – Šelvenai.
BBL 2014–2015 m. sezonas

BBL 2014–2015 metų sezonas – 11-as lygos sezonas. Reguliariajame sezone dalyvauja 19 krepšinio klubų. Atkrintamosiose varžybose į turnyrą įsijungs Šiaulių „Šiauliai“ ir Tartu „TU/Rock“ ekipos. Ventspilio „Ventspils“ nepatekus į antrąjį Europos Taurės varžybų etapą, Ventspilio ekipa taip pat varžytųsi dėl BBL čempionų taurės.
Stilichonas

Stilichonas (lot. Stilicho m. 408 m. rugpjūčio 23 d. Ravenoje) – vandalų kilmės samdinys, iškilęs iki Vakarų Romos imperijos kariuomenės vadų. Krikščionis arijonas. Įtakos įgijo savo drąsa ir vedęs imperatoriaus Teodosijaus I dukterėčią Sereną.
395 m. mirus Teodosijui I globojo Vakarų Romos imperatorių 11-os metų Honorijų. Kovojo dėl įtakos su Rytų Romos imperatoriaus Arkadijaus favoritu Rufinu. 398 m. apvesdino Honorijų su savo dukterimi Marija, o jai mirus 408 m., su kita dukterimi Termancija. Imperijos gynybai nuo barbarų puolimų, uzurpatorių bei kovai už valdžią sudarė sąjungą su vestgotų karaliumi Alariku. Dėl šios taikos sutarties, naujo imperatoriaus Honorijaus favorito kataliko Olimpijaus intrigų išdavoje nužudytas Ravenoje 408 m. rugpjūčio 23 d. kartu su sūnumi Eucherijumi.
Žinios išliko Romos imperijos žlugimo epochos poeto Klaudijaus Klaudiano (400 m.) dėka.
Laminas

Funkcija ir sandara

Laminai būna sutelkti dviejose branduolio vidaus vietose. Jie sudaro branduolio pamušalą, esantį po vidine apvalkalo membrana, ir savotišką šydą, nukleoplazmoje.
Lyginant laminus su citoplazmos tarpinių gijų baltymais aptikta, kad laminai turi papildomas 42 aminorūgščių liekanas (šešias heptadas) spiralėje 1b. Domeno C galas turi lokalizavimo branduolyje žymę (angl. nuclear localization signal; NLS), Ig klostės tipo domeną.
Laminas A toliau apdorojant praranda paskutines 15 aminorūgščių ir farnezilintą cisteiną. A ir C laminai, jungdamiesi galva prie uodegos, sudaro homodimerus.
Mitozės metu laminus fosforilina MPF veiksnys (angl. Mitosis-Promoting Factor 'mitozę skatinantis veiksnys'), kas pradeda branduolio pamušalo ir apvalkalo išardymą. Kariokinezės metu atskyrus chromatides (ar chromosomas) branduolio pamušalo dalelių laminai būna defosforilinami, kas pradeda naujų branduolio apvalkalų sumontavimą.
Promiscuous

Kritikų atsiliepai

„Promiscuous“ gavo gerus atsiliepimus iš kritikų. Rob Sheffield iš „Rolling Stone“ pavadino šią dainą vieną iš „Loose“ geriausių dainų. Allmusic apžvalgininkas Stephen Thomas Erlewine Nelly palygino su „senuoju Prince“, ir kad tai geras kūrinys, rodantis Nelly pasikeitimą. Tačiau jis pabrėžė, jog Nelly nors ir dainuoja apie seksą, flirtą, ji vis tiek netampa seksuali.
IGN apžvalgininkas apibūdino dainą „nervinančia, bet ir užkabinančia“ ir, kad tai viena iš „Loose“ būtinų atsisiuntimo dainų. Pitchfork pavadino šią dainą viena iš geriausių Timbaland karjeros. „Billboard“ pavadino Furtado ir Timbaland duetą stebinančiai geru.
Daina pateko į 2006 metų geriausių metų galo topus: užėmė ketvirtąją vietą „Blender“ žurnalo tope, šeštąją – Pazz & Jop, ir 56-ąją poziciją „Rolling Stone“ žurnale.

Pasirodymas topuose

Kanadoje dainos vaizdo klipas debiutavo 2006 m. gegužės 8 d. 2006 m. gegužės 4 d. „Promiscuous“ debiutavo top penketuke Canadian Singles Chart tope, o jau birželio 1 d. šis singlas tapo antruoju Nelly singlu, pasiekusiu šiame tope aukščiausiąją vietą. „Promiscuous“ praleido 25 savaites šiame tope, tačiau buvo trumpiausiai užsibuvęs pirmos vietos singlu. Bet daina tapo geriausiai pasirodžiusia Nelly daina po debiutinio singlo „I'm Like a Bird“, kuris buvo išleistas 2000 m.
JAV „Promiscuous“ įžengė į Billboard Hot 100 64 pozicijoje. 2006 m. birželio 6 d. šis singlas tapo Furtado pirmuoju pirmos vietos singlu Jungtinėse Amerikos Valstijose. Daina taip pat užėmė Billboard topų Hot Dance Club Play ir Pop 100 pirmas vietas. „Billboard“ metų galo tope daina pasiekė trečiąja vietą. Iki 2009 m. daina buvo legaliai atsisiųsta daugiau nei 2 504 000 kartų vien JAV.
„Promiscuous“ gana aukštai debiutavo Australijoje, čia iškopdama į penktąją vietą ARIA tope, ji per tris savaites pasiekė antrąją vietą. Jungtinėjė Karalystėje daina pasiekė trečiąją vietą. BBC Radio 1 pranešė, jog „Promiscuous“ buvo 38 geriausiai parduodamas singlas JK 2006 m. 
Lotynų Amerikoje daina buvo išleista kaip trečiasis singlas. Europoje daina pasiekėtop 10-tuką.

Vaizdo klipas

Vaizdo klipo režisierius yra Little X. Klipe pasirodo Keri Hilson, ir Justin Timberlake. Jame nėra siužeto, tiesiog atskiri vaizdai iš skirtingų scenų. Tai yra pirmasis Nelly singlas, kuriame veiksmas vyksta klube.
„Promiscuous“ klipas debiutavo MTV laidoje „Total Request Live“ 2006 m. gegužės 3 d. ir po dvidešimt dienų pasiekė pirmąją vietą klipų tope. Vaizdo klipas buvo parodijuotas per MADtv, kur buvo pavadintas „Syphilis Girl“; svetainėje „YouTube“ aktoriai „Train of Thought Sketch Comedy“ irgi parodijavo šį klipą.
Ringovė

Žymūs žmonės

1863 m. sukilimo metu kaime buvo suimtas vienas sukilimo vadų, kunigas Antanas Mackevičius (1828–1863). Jam atminti čia pastatytas koplytstulpis (1998 m., autorius Ipolitas Užkurnis). Prie senos trobos miškelio pakraštyje, kur buvo suimtas A. Mackevičius, pastatytas paminklinis akmuo.
Obelių herbas

Aprašas

Sidabriniame lauke mėlynas dešinysis kaspinas su trimis sidabriniais penkių vainiklapių žiedais su raudonais viduriukais.

Istorija

Obeliai ilgą laiką neturėjo jokio herbo, jis buvo patvirtintas 1993 m. rugsėjo 8 d.
Barbara Hepworth

Barbara Hepvort (angl. Barbara Hepworth, 1903–1975) – Anglijos XX a. skulptorė, abstrakčiosios skulptūros atstovė.

Biografija

Barbara Hepvort gimė 1903 m. sausio 10 d. Veikfilde, Vakarų Jorkšyro grafystėje. Jos tėvas buvo civilinis inžinierius. Barbara mokėsi Veikfildo mergaičių mokykloje, 1920−1921 m. mokėsi Lydso dailės mokykloje, kur jos bendramoksliu buvo Henris Muras. 1921−1924 m. B. Hepvort mokėsi Karališkajame dailės koledže Londone, lankėsi Paryžiuje. Jos kūrybą ypač paveikė jos ilgametis draugas ir kolega Henris Muras. 1924 m. B. Hepvort išvyko tobulintis į Italiją laimėjusi gimtojo miesto apygardos paramą. Studijavo romanikos ir ankstyvojo renesanso meną Toskanoje. 1925 m. Florencijoje susituokė su skulptoriumi Dž. Skypingu (John Skeaping), po to persikėlė gyventi į Romą, kur vyras mokėsi Britų akademijos padalinyje. Dėl vyro sveikatos 1926 m. lapkritį pora grįžo į Londoną, 1927 m. pora atidarė bendrą savo kūrinių paroda savo bute. 1929 m. B. Hepvort gimė sūnus Polis. 1931 m. B. Hepvort sutiko tapytoją Beną Nikolsoną, ji nutraukė ryšius su Dž. Skypingu, pradėjo dirbti kartu su B. Nikolsonu. 1932 m. ji kartu su B. Nikolsonu pradėjo žymų posūkį abstrakcionistinės dailės kryptimi. 1933 m. išsituokė su Dž. Skypingu, kartu su B. Nikolsonu aplankė K. Brankuzio ir P. Pikaso studijas Paryžiuje, 1935 m. sutiko P. Mondrianą ir V. Kandinskį, Londone − Naumą Gabo. 1934 m. jai gimė trynukai.
1937 m. atostogų metu Varanžvilyje, pakviesta A. Kolderio, B. Hepvort susitiko su Ch. Miro ir Ž. Braką. 1937 m. įvyko pirmoji jos personalinė paroda Alex. Reid & Lefevre galerijoje Londone. 1938 m. ji susituokė su B. Nikolsonu, 1943 m. įvyko pirmoji jos retrospektyvinė paroda Lydse. 1949 m. B. Hepvort įsigijo studiją menininkų kolonijoje Sent Ive (Kornvalis), kurioje nuolat pradėjo dirbti 1950 m. iki mirties (dabar joje įkurtas Barbaros Hepvort muziejus). 1952 m. pasirodė plati monografija apie skulptorę. 1954 m. įvyko retrospektyvinė paroda Whitechapel galerijoje Londone. 1954 m. ji sukūrė Madonos ir kūdikio skulptūrą Sent Ivo parapijos bažnyčioje atminti sūnui Poliui, kuris 1953 m. žuvo aviakatastrofoje Tailande. 1959 m. B. Hepvort apdovanota Didžiuoju prizu San Paulo bienalėje. 1964 m. jos skulptūra „Viena forma“ sekretoriaus Dag Hammarskjöld atminimui pastatyta prieš JTO pastatą Niujorke. 1965 m. jos retrospektyvinė paroda įvyko Kröller-Müller muziejuje Nyderlanduose, Barbarai Hepvort suteiktas Britanijos imperijos ordino komandoro laipsnis (ji įgijo „damos“ titulą). Maždaug tuo metu jos sveikata pradėjo blogėti, jai diagnozuotas vėžys. 1968 m. įvyko jos didelė paroda Teito galerijoje, Oksfordo universitetas suteikė garbės daktaro laipsnį. 1970 m. publikuota menininkės autobiografija „Barbara Hepworth : A Pictorial Autobiography“. 1973 m. ją garbės nariu išrinko JAV meno ir literatūros akademija. Barbara Hepvort žuvo 1975 m. gegužės 10 d. gaisro metu savo studijoje Sent Ive. B. Hepvort sukūrė daugiau nei 600 skulptūrų.
Knygų leidimo komisija

Knygų leidimo komisija – Lietuvos Švietimo ministerijos leidykla, veikusi 1919–1940 m. Kaune; vienintelė tuo metu valstybinė leidykla Lietuvoje.

Istorija

Leidyklą įsteigė ir jos veikla rūpinosi valstybės ir visuomenės veikėjai, rašytojai, pedagogai, mokslininkai: Juozas Tūbelis, Pranas Mašiotas, Juozas Vokietaitis, Antanas Vireliūnas, Bernardas Kodaitis, Pranas Dovydaitis, Antanas Busilas, Vincas Krėvė. Prozos kūriniams versti ir leisti 1927 m. įsteigta Lietuvos universiteto, (nuo 1930 m. Vytauto Didžiojo universitetas) Humanitarinių mokslų fakulteto leidykla „Universitas“. 1940 m. reorganizuota, vėliau leidykla „Šviesa“.

Veikla

Leidykla dirbo pagal leidybos programą. Leido vadovėlius mokykloms, juos derino su mokyklų programomis, lietuvių ir užsienio autorių veikalus, organizavo knygų vertimą. Išleido 530 numeruotų leidinių, daugiausia mokomosios literatūros: vadovėlių pradinėms (pagrindiniai autoriai: Pranas Mašiotas, Jonas Murka ir kiti) ir aukštesniosioms mokykloms (autoriai: Jurgis Elisonas, Adomas Dambrauskas-Jakštas, Augustinas Janulaitis, Konstantinas Šakenis ir kiti), užklasinių skaitinių knygų. Išleido lietuvių ir užsienio autorių grožinės literatūros veikalų.
Toropeco mūšis

Kariaujančios pusės

Mūšyje ATR kariuomenė turėjo apie 2500 vyrų, vadu buvo Braclavo vaivada Jonušas Zbaražskis. Šios pajėgos nugalėjo Rusijos kariuomenę, kuri turėjo 4000 vyrų, jai vadovavo kunigaikščiai Dimitrijus Čeremisovas ir Grigorijus Naščiokinas. Pralaimėjusieji neteko 300 žuvusių ir 200 belaisvių, tarp kurių pateko ir abu vadai.
Antoine Meillet

Biografija

Gimė Muline, vidurio Prancūzijoje. Studijavo Aukštųjų studijų mokykloje Paryžiuje, pas žymų kalbininką Ferdinandą de Sosiūrą. 1899 m. baigęs studijas dėstė Prancūzijos kolegijoje (Collège de France), keletą kartų skaitė lietuvių kalbos kursą. 1902–1906 m. Rytų kalbų mokykloje dėstė armėnų kalbą. 1906 m. tapo profesoriumi. 1924 m. tapo Prancūzijos instituto Įrašų ir grožinės literatūros asociacijos nariu, 1909 m. Peterburgo Mokslų Akademijos užsienio nariu.
Studijų tikslais 3 kartus lankėsi Lietuvoje. 1922 m. skaitė paskaitą Lietuvos universitete ir paskaitų ciklą Latvijos universitete. Buvo susitikęs su Kazimieru Būga, Jonu Jablonskiu. Paskatino tirti lietuvių kalbą savo mokinį Roberą Gautijo.

Veikla

Antuanas Mejė plėtojo lyginamąją indoeuropiečių kalbotyrą, gausiai rėmėsi lietuvių bei kitų baltų kalbų, taip pat slavų, armėnų kalbų faktais. Paskelbė straipsnių apie baltų kalbų istorinę gramatiką ir etimologiją, recenzavo lituanistikos veikalų. Nepalaikė baltų-slavų kalbų hipotezės, pasak Mejė, panašumas atsiradęs dėl jų kilmės iš beveik identiškų indoeuropiečių dialektų ir lygiagrečios raidos.
1921 m. su kolegomis Antuanas Mejė pradėjo leisti žurnalą apie slavų kalbotyrą Revue des études slaves. Buvo tarptautinių dirbtinių kalbų šalininkas, buvo asociacijos pristačiusios interlingua kalbą, konsultantas.
Antuanui Mejė priskiriamas posakis, kad norintis išgirsti, kaip skambėjo indoeuropiečių prokalbė, turįs pasiklausyti, kaip kalba lietuvių valstietis.
Augustavo apskrities herbas

Augustavo apskrities herbas (lenk. Herb powiatu augustowskiego) – Augustavo apskrities heraldinis simbolis. Herbas sukurtas 2001 m. ir pradėtas oficialiai naudoti 2002 m. gruodžio 17 dieną.

Aprašas

Skydas įstrižai perkirstas sidabrine banguota siaura juosta, einančia nuo heraldinio dešiniojo apatinio trečdalio link kairiojo viršutinio trečdalio. Viršutiniame žydrame lauke auksinė kunigaikščio karūna raudonu pamušalu, apatinis žalias laukas tuščias.
NBA Visų žvaigždžių rungtynės

NBA Visų žvaigždžių rungtynės – kasmetinis renginys, kurio metu varžosi į dvi neapykantos kupinas komandas suskirstyti geriausi NBA žaidėjai.
Pirmosios NBA Visų žvaigždžių rungtynės įvyko Bostone 1951 m. kovo 2 d. Kiekvienais metais, dažniausiai vasario mėnesį, geriausi Rytų konferencijos krepšininkai susiremia su geriausiais Vakarų konferencijos krepšininkais.
Krepšinio aistruoliai atiduoda savo balsus už mylimus krepšininkus ir daugiausia balsų surinkę žaidėjai patenka į konferencijos startinius penketus, atitinkamai po du gynėjus, du puolėjus ir vieną vidurio puolėją. Tada suteikiama galimybė komandų treneriams pasirinkti dar po penkis žaidėjus.
Savaitgalio metu taip pat vyksta naujokų ir antramečių rungtynės, kamuolio dėjimo bei tritaškių metimo konkursai ir kt.
Karolis Drunga

Biografija

1935 m. Vytauto Didžiojo universitete pradėjo studijuoti matematiką. 1940 m. gruodžio mėn. vienas Lietuvos laisvės kovotojų sąjungos sumanytojų ir steigėjų, aktyviai dalyvavo pogrindžio veikloje. 1941 m. Vilniaus universitete gavo chemiko diplomą. 1941–1945 m. Vytauto Didžiojo universiteto asistentas. 
1941 m. Birželio sukilimo dalyvis. Leido pasipriešinimo spaudą, organizavo radijo laidas. Nuo 1943 m. Vyriausiojo Lietuvos išlaisvinimo komiteto (VLIK) narys. Per nacių okupaciją gestapo suimtas, kalintas Berlyne. Kalėjime susirgo pleuritu. 1945 m. rusams užėmus kalėjimą, paleistas, grįžo į Lietuvą, tačiau greit patyrė, kad jį išdaviko darbams nori užverbuoti rusų saugumiečiai, todėl netrukus tik partizanams žinomu keliu pasitraukė į užsienį. Sovietų Lietuvos sieną kirto turėdamas pasą svetima, Karolio Drungos, pavarde, kuri liko visam gyvenimui.
Atvykęs į Vokietiją gyveno Tiubingene. Ten susipažino su mokytoja Birute Sirutyte, gimusia Marijampolės knygų leidėjo Broniaus Siručio šeimoje. 1948 m. Tiubingene jiems gimė sūnus Mykolas Drunga. 1946–1947 m. VLIK ir Bendro demokratinio pasipriešinimo sąjūdžio užsienio delegatūros veikėjas, vienas Lietuvos rezistencinės santarvės steigėjų. 1956–1959 m. Vokietijos lietuvių bendruomenės veikėjas, 1958–1959 m. tarybos ir valdybos pirmininkas.
Buvo patyręs septynias plaučių operacijas, todėl JAV imigracijos tarnybos dėl nacių kalėjimuose sugadintos sveikatos ilgai neišdavė JAV vizos. Tik 1959 m. Drungų šeima išvyko į JAV, apsigyveno Čikagoje. Dirbo polimerų pramonėje. Kurį laiką buvo JAV lietuvių bendruomenės Čikagos apygardos valdybos pirmininkas.  Bendradarbiavo „Santarvėje“, „Vienybėje“ ir kt. leidiniuose.
Džamšedpuras

Istorija

Džamšedpuras pavadintas „Tata“ kompanijos įkūrėjo Džamšedo Tatos garbei.
Meikštų dvaras

Istorija

Dvaras minimas jau XVIII a.
Dvaras iš Naruševičių atiteko Augustinui Vavžeckiui, o XIX a. pab. Simonas Meištavičius pastatė neogotikinės pilies formų rūmus.
VšĮ „Meikštų Dvaras“ pradėjo savo veiklą 2001 m. rugpjūčio 6 d. apleistame Meikštų dvaro pastate. Šiandien tai didžiausias priklausomybių reabilitacijos centras Lietuvoje.
Pueblų kultūra

Pueblų kultūra arba pueblų indėnais vadinamos puebluose gyvenančios Šiaurės Amerikos indėnų tautos.
Pueblų kultūrai priklauso hopiai (Hopi), keresai, akomai, tanai, zunjai ir jų protėviai anasaziai.
Tarp žinomesnių pueblų centrų yra Mesa Verdė Kolorade, Čiako kanjonas Naujojoje Meksikoje ir Čelio kanjonas Arizonoje.
Vilo Rodžerso fenomenas

Vilo Rodžerso fenomenas – amerikiečių humoristo Vilo Rodžerso (Will Rogers, 1879-1935) pastebėtas statistinis paradoksas, kai nario perkėlimas iš vienos grupės į kitą keičia vidurkius ta pačia kryptimi.

Pavyzdys

Tarkime, turime grupę skaičių:

1, 2, 3, 4, 5, 6, 7, 8, 9;    vidurkis lygus 5
Padaliname šiuos skaičius į dvi grupes:

1, 2, 3, 4                    vidurkis lygus 2,5
5, 6, 7, 8, 9                 vidurkis lygus 7
Perkeliame mažiausią antrosios grupės skaičių į pirmąją grupę:

1, 2, 3, 4, 5                 vidurkis lygus 3
6, 7, 8, 9                    vidurkis lygus 7,5
Tokiu būdu, vieno iš elementų perkėlimas į kitą grupę padidina abiejų grupių rodiklius.

Praktika

Tokio tipo praktiniai paradoksai neretai pastebimi, vertinant statistinius pokyčius. Bene pirmą kartą praktiniai šio paradokso atvejai išsamiai buvo aprašyti, tiriant ankstyvosios vėžio diagnostikos įtaką vėlesniam gydymui: aptinkant vėžį ankstyvesnėse stadijose, sergančiais laikomų žmonių grupė padidėja, o sveikų žmonių grupė sumažėja, tačiau ir vienų, ir kitų vidutinė gyvenimo trukmė padidėja vien dėl ankstyvos diagnostikos. Dėl tokios statistikos kurį laiką ankstyvosios vėžio diagnostikos reikšmė buvo iš dalies pervertinama, priskiriant geresnius statistikos rodiklius vien ankstyvesniam gydymui.
Paradokso įtakos, vertinant pokyčius, galima nesunkiai išvengti, jei lyginami ne tik dominančių grupių, bet ir bendrieji rodikliai: minėtame pavyzdyje bendri vidurkiai lieka nekintamais, tokiu būdu indikuodami, kad vyksta tik persigrupavimas, bet ne reikšmių pasikeitimas.